Lav et referat af nedenstående tekst:

Tekst:
Døre og vinduer er smadrede i de forladte bygninger, som nu i følge naboerne er blevet et tilholdssted for unge, som ryger hash og tager stoffer. I 2007 købte en tømrermester John Odgaard Johansen fra Skawbo Huse i Løgstør den nedlagte radiostation og naboejendommen, hvor Skagen Produktionskole havde til huse. Pris for de to bygninger: 21,5 millioner kroner. Siden har de stået tomme og misligeholdt. - Det er helt vildt. Det er så ærgerligt, siger Michael Finn Jørgensen. Han er konstitueret formand for lokalforeningen Skagen Byting, som arbejder for udvikling i Skagen, og foreningen har flere gange de senere år efterspurgt udvikling netop på grundene, hvor de to forladte bygninger står. Uden held. Tilholdssted for unge I stedet har han og naboerne bare kunnet se til, mens bygningerne forfalder, så der i dag åbent ind til de tomme og forladte bygninger. I følge både Michael Finn Jørgensen og naboerne, så er der masser af liv i bygningerne om aftenen og natten. - Man kan jo se med de smadrede ruder, at der foregår et eller andet derinde, og at der er nogen, som har villet ind i bygningen. Det får de så lov til, fordi der ikke bliver kigget efter det, siger Michael Finn Jørgensen. Naboerne omkring Jens Winthers Vej tør ikke står frem og fortælle, hvad der foregår i bygningerne, men anonymt beretter en af naboerne om, hvad vedkommende tit ser. - Der kommer jævnligt en flok unge mennesker på 12-14 år, som efter sigende ryger hash og tager stoffer, og så er der jo en bunke småsten, som de er rigtige glade for at smide over på vinduerne, siger naboen. Nabo: En mand bor fast i forladt bygning I følge en anden beboer i området, så har en mand i 30´erne i ét år boet mere eller mindre fast i et lokale i den tomme produktionsskole, som er gemt inde bag høje træer. En sag som i følge naboen er meldt til politiet. Udenfor produktionsskolen er der også synlig spor af en brand ved indgangen til skolen. Naboen forklarer, at der en nat for omkring tre måneder siden pludselig var sat ild til noget. Heldigvis var en anden nabo oppe og fik alarmeret brandvæsenet, så ilden blev slukket inden det udviklede sig. Det er Skawbo Huse fra Løgstør, som siden 2007 har ejet de to bygninger. TV2 Nord har forsøgt at komme i kontakt med Skawbo Huse og direktør John Odgaard Johansen, men det er ikke lykkedes, så derfor har det heller ikke været muligt at få svar på, hvilke planer, der er med området, og hvorfor de to bygninger har stået tomme og forladte i mere end 15 år. - Ud fra hvad jeg hører om sømmelig stand, er det bare lige til en dag, hvor et barn gør eller et andet og får skåret sig; så har vi balladen, advarer Michael Finn Jørgensen. Borgmester slår fast: Ejeren skal skærme bygningen af Frederikshavn Kommune har flere gange bedt Skawbo Huse rydde op og skærme de tomme bygninger af, så folk ikke kan komme ind. Det skete senest i december sidste år, uden at der skete noget. Derfor vil kommunen nu tage kontakt til ejeren endnu engang. - Der er anledning til igen at tage kontakt og presse ejeren til at få skabt orden på grunden, siger Frederikshavn Kommunes borgmester Birgit Stenbak Hansen (S). Hvis ikke ejeren selv skærmer bygningen af, så kan kommunen gøre det på ejerens regning. I Skagen vil man bare gerne have de to bygninger rakt ned, så der kan komme udvikling i stedet for forfald. - Det giver ikke mening. Specielt ikke når der er kæmpebehov for at lave nye boliger til lokale, siger formanden Skagen Byting. Det er Frederikshavn Kommune, som skal godkende et projekt på de to grunde, og her har man ikke hørt fra Skawbo Huse, selv om de har ejet bygningerne siden 2007. - Vi venter sådan set på, at han ringer og siger, hvad vi kan være med til at lave af projekt, lokalplan eller andet. I dag ser det jo skrækkeligt ud, siger borgmesteren.

Referat:
Samtidig har en mand i 30´erne i ét år boet mere eller mindre fast i et lokale i den tomme produktionsskole, gemt bag høje træer.